Na osnovu stava 1 i 2 člana 3 Zakona o zaštiti stanovništva od zaraznih bolesti koje ugrožavaju celu zemlju Sl. list SR Jugoslavije br. 46 od 4. oktobra 1996 godine, Svezno ministarstvo za rad, zdravstveno i socijalnu politiku donosi:

P R O G R A M

OBAVEZNIH IMUNIZACIJA STANOVNIŠTVA PROTIV

ODREDJENIH ZARAZNIH BOLESTI NA TERITORIJI

SR JUGOSLAVIJE ZA 1997 GODINE
I  OPŠTI DEO

U 1997. godini vrši se:

1. obavezna sistematska imunizacija odredjenih grupa stanovništva protiv sledećih zraznih bolesti:

· tuberkuloze

· dečije paralize

· difterije

· tetanusa

· velikog kašlja

· zaušaka i crvenke

2. Obavezna imunizacija odredjenih lica po epidemiološkim indikacijama protiv:

· hepatitisa B

· trbušnog tifusa

· besnila

· tetanusa i drugih zaraznih bolesti

3. Obavezna  imunizacija putnika u medjunarodnom saobraćaju protiv:

· žute groznice

· kolere

· difterije i 

· drugih zaraznih bolesti;

II  OBAVEZNE SISTEMATSKE IMUNIZACIJE

1. Imunizacija protiv tuberkuloze vrši se vakcinisanjem i revakcinisanjem BCG vakcinom.

Vakcinisanjem se obuhvataju:

Deca u prvoj godini života.

Vakcinisanje dece rodjene u porodilištu vrši se prilikom otpuštanja iz porodilšta a dece rodjene van porodilišta, deca navršenog drugog meseca života. Deca koja nisu vakcinisana u porodilištu, odnosno do navršenog drugog meseca života, moraju se vakcinisati do kraja prve godine života. Vakcinisanje se obavlja bez prethodnog tuberkulinskog testiranja, davanjem BCG vakcine za novorodjenčad (polovina doze za odrasle).

Deca od navršenih godinu dana do navršenih 10 godina života, ako do tada nisu uspešno vakcinisana (samo tuberkulin  negativna) i slabo tuberkulin pozitivna – sa promerom indurata od 6 mm 10 mm).

Lica do navršene 25 godine života koja do tada nisu uspešno vakcinisana, a na tuberkulin reaguju negativno ili slabo pozitivno (infiltrat do 10 mm), a koja počinju rad u zdravstvenoj organizaciji koja se bavi dijagnostikom i lečenjem tuberkuloze ili u porodilištima i dečiji predškolskim ustanovama, kao i lica koja žive u zajedničkom domaćinstvu sa obolelim od tuberkuloze.

Imunizacija protiv tuberkuloze sprovodi se isključivo brizgalicama za jednokratnu upotrebu po principu – jedno dete – jedna brizgalica – jedna igla.

Dokaz da je dete uspešno vakcinisano je ožiljak na mestu vakcinacije, prečnika najmanje 3 mm koji se kontroliše od tri meseca do šest meseci posle vakcinacije. Deca koja nemaju ožiljak, ili  je prečnik ožiljka manji od 3 mm, moraju se ponovo vakcinisati.

Imunizacija  protiv tuberkuloze vrši se vakcinom BCG, koja se daje intradermalno u predeo deltoidnog mišića leve nadlaktice, u dozi 0,1 ml vakcine. Novorodjenčad se vakciniše na isti način, samo što vakcina BCG sadrži upola manju količinu vakcina BCG.

Revakcinisanjem se obuhvataju:

Deca u 10. Godini života, odnosno u četvrtom razredu osnovne škole, bez prethodnog tuberkulinskog testiranja.

2. Imunizacija protiv dečije paralize

Imunizacija protiv dečije pralize vrši se vakcinisanjem i revakcinisanjem.

Imunizacija protiv dečije paralize vrši se živom oralnom tritipnom vakcinom (Sabin-ovom), a u indukovanim slučajevima imunodeficijencije, imunizacija se vrši mrtvom (Salk-ovom) vakcinom.

Vakcinisanje živom oralnom tritipnom vakcinom vrši se davanjem tri doze u razmacima koji ne smeju biti kraći od 6 nedelja.

Vakcinisanje mrtvom vakcinom vrši se davanjem dve doze u razmaku koji ne sme biti kraći od 4 nedelje.

Revakcinisanje protiv dečije pralize vrši se uvek davanjem jedne doze žive oralne tritipne vakcine.

Vakcinisanjem se obuhvataju:

a) deca od navršena dva meseca života i mora se potpuno obaviti do navršenih 12 meseci života,

b) deca od navršenih 12 meseci do navršenih 14 godina života, ako ranije nisu vakcinisana ili su nepotpuno vakcinisana, ili nema dokaza o izvršenoj vakcinaciji.

Revakcinisanjem se obuhvataju:

a) deca u drugoj godini života potpuno vakcinisana u 1996 godini i to po isteku jedne goidne od dana završenog potpunog vakcinisanja,

b) deca pri upisu u prvi razred osnovne škole, odnosno 7. godini života, koja su ranije potpuno vakcinisana i revakcinisana,

c) deca u završnom razredu osnovne škole, odnosno u 14. godini života, koja su ranije potpuno vakcinisana i revakcinisana,

d) deca rodjena posle 1. januara 1983. godine koja su prvi put potpuno  vakcinisana u toku 1996 godine. Revakcinisanje ove dece vrši se po isteku jedne godine od dana završenog potpunog vakcinisanja.

3. Imunizacija protiv difterije, tetanusa i velikog kašlja

Imunizacija protiv difterije, tetanusa i velikog kašlja vrši se vakcinisanjem i revakcinisanjem Di-Te-Per-Al vakcinom.

Vakcinisanjem se obuhvataju:

a) deca od navršena dva meseca do navršenih 12 meseci života,

b) deca od navršenih 12 meseci do navršenih 5 godina života, ako ranije nisu vakcinisana ili su nepotpuno vakcinisana ili ako nema dokaza o izvršenoj vakcinaciji.

Vakcinisanje se vrši davanjem tri doze Di-Te-Per-Al vakcine.

Razmak izmedju doza ne sme biti kraći od jednog niti duži od tri meseca, a izuzetno do pet meseci.

Revakcinisanjem se obuhvataju:

a) deca u drugoj godini života potpuno vakcinisana u 1996 godini i to po isteku jedne godine od dana potpunog vakcinisanja,

b) deca rodjena posle 1 januara 1992 godine, koja su prvi put potpuno vakcinisana u toku 1996 godine, i to po isteku jedne godine od dana završenog potpunog vakcinisanja.

c) Deca u četvrtoj godini, a najdocinije do navršene pete godine života koja su prethodno vakcinisana i revakcinisana Di-Te-Per-Al vakcinom. Revakcinisanje ove dece vrši se jednom dozom Pertussis vakcine.

Revakcinisanje se vrši davanjem jedne doze Di-Te-Per-Al vakcine.

4. Imunizacija protiv difterije i tetanusa

Imunizacija protiv difterije i tetanusa vrši se vakcinisanjem i revakcinisanjem Di-Te-Per-Al i Di-Te-Al pro adulitis vakcinom.

Vakcinisanje obuhvata:

Decu od navršenih 5 do navršenih 14 godina života, ako ranije nisu vakcinisana ili su nepotpuno vakcinisana ili ako nema dokaza o izvršenoj vakcinaciji.

Vakcinisanje dece od navršenih 5 do navršenih 7 godina života vrši se davanjem dve doze Di-Te-Al vakcine u razmaku od jednog do tri meseca, a vakcinisanje dece posle navršene 7. do navršene 14. godine  života vrši se davanjem dve doze Di-Te-Al pro adulitis vakcine u razmaku od jednog do tri meseca.

Revakcinisanje Di-Te-Al vakcinom obuhvata:

a) decu pri upisu u prvi razred osnovne škole do navršenih 7 godina života koja su ranije uredno vakcinisana i revakcinisana Di-Te-Per-Al vakcinom,

b) decu od navršenih 5 do navršenih 7 godina života koja su prvi put potpuno vakcinisana u toku 1996 godine Di-Te-Al vakcinom i to po isteku jedne godine od dana završenog potpunog vakcinisanja.

Revakcinisanje Di-Te-Al pro adulitis vakcinom obuhvata:

a) decu u završnom razredu osnovne škole, odnosno u 14.godini života koja su ranije uredno vakcinisana i revakcinisana Di-Te-Per-Al i Di-Te-Al ili Di-Te-Al pro adulitis vakcinom,

b) Decu od navršenih 7 do 14 godina života koja su prvi put potpuno vakcinisana u toku 1996 godine Di-Te-Al pro adulitis vakcinom i to po isteku jedne godine od dana završenog potpunog vakcinisanja.

Revakcinisanje protiv difterije i tetanusa vrši se davanjem jedne doze Di-Te-Al ili Di-Te-Al pro adulitis vakcine.

5. Imunizacija protiv tetanusa

Imunizacija protiv tetanusa vrši se vakcinisanjem i revakcinisanjem Te-Al vakcinom.

Vakcinisanjem se obuhvataju:

a) deca i omladina od navršenih 14  do navršenih 18 godina, ako nisu ranije potpuno vakcinisana protiv tetanusa Di-Te-Per-Al,  Di-Te-Al ili Di-Te-Al pro adulitis vakcinom, ako je proteklo više od 10 godina od poslednjeg vakcinisanja, odnosno revakcinisanja i ako nema dokaza o izvršenoj imunizaciji,

b) povredjena lica, bez obzira na uzrast, ako ranije nisu vakcinisana protiv tetanusa ili su nepotpuno vakcinisana, ako nema dokaza o vakcinisanju, ili ako je proteklo više od 10 godina od poslednjeg potpunog vakcinisanja, odnosno revakcinisanja.

Ovim liceima se odmah po utvrdjivanju indikacije, uz istovremeno davanje prve doze tetanusne vakcine daju odgovarajuće doze humanog antitetanusnog imunoglobulina.

Vakcinisanje se vrši davanjem dve doze vakcine protiv tetanusa (Te-Al) u razmaku od jednog do tri meseca.

Revakcinisanje obuhvata:

a) lica u završnom razredu srednje škole, odnosno u 18.godini  života, koja su ranije potpuno vakcinisana i revakcinisana protiv tetanusa Di-Te-Per-Al, Di-Te-Al i Di-Te-Al pro adulitis vakcinom,

b) lica od navršenih 14 do navršenih 18 godina života koja su prvi put potpuno vakcinisana protiv tetanusa Te-Al vakcinom u toku 1996.godine i to godinu dana nakon vakcinisanja,

c) lica koja su vakcinisana zbog povrede i to godinu dana nakon vakcinisanja,

d) povredjena lica, ako je od potpunog vakcinisanja, odnosno revakcinisanja prošlo više od jedne, a manje od 10 godina.

Revakcinisanje se vrši davanjem jedne doze Te-Al vakcine.

6. Imunizacija protiv malih boginja, zaušaka i crvenke

Imunizacija protiv malih boginja, zaušaka i crvenke vrši se vakcinisanjem i revakcinisanjem kombinovanom živom atenuiranom vakcinom protiv malih boginja, zauška i crvenke (MMR)

Vakcinisanjem se obuhvataju:

a) deca od navršenih 12 meseci života, s tim što se mora obaviti najkasnije do navršenih 18 meseci života,

b) deca od navršenih 18 meseci do navršenih 14 godina života, koja iz bilo kog razloga nisu ranije vakcinisana.

Vakcinisanje se vrši davanjem jedne doze MMR vakcine.

Revakcinisanjem se obuhvataju:

Deca u 12.godini života, odnosno u šestom razredu osnovne škole.

Revakcinisanje se vrši davanjem jedne doze MMR vakcine.

III OBAVEZNE IMUNIZACIJE PO EPIDEMIOLOŠKIM INIDKACIJAMA

1. Imunizacija protiv hepatitisa B

Imunizacija protiv hepatitisa B se vrši vakcinisanjem i revakcinisanjem vakcinom protiv hepatitisa B proizvedenom metodom genetskog inženjeringa.

Obaveznoj imunizaciji protiv hepatitisa B podležu:

a) sva lica u zdravstvenim i drugim organizacijama koja u vršenju svojih poslova dolaze u neposredan kontakt sa inficiranim licima i infektivnim materijalom (krv, ekskreti, sekreti),

b) ostale rizične grupe:

1. novorodjenčad HbsAg pozitivnih majki,

2. hemofiličari,

3. bolesnici na hemodijalizi,

4. polni partneri HbsAg pozitivnih lica,

5. štićenici zavoda za mentalno retardirane,

6. intravenski narkomani i

7. insulin zavisni bolesnici od šećerne bolesti.

Vakcinisanje se vrši sa tri doze intramuskularnim davanjem vakcine protiv hepatitisa B po šemi: prvo, 30.i 180 .dana od utvrdjivanja indikacije (0,1,6 meseci).

Vakcinisanje novorodjenčadi d HbsAg pozitivnih majki i lica koja su imala akcident sa infektivnim materijalom obavlja se sa četiri doze po šemi: 0,1,2,12 meseci.

Za vakcinisanje novorodjenčadi i dece mladje od 10 godina, daje se pola doze vakcine. Za vakcinisanje lica starijih od 10 godina daje se cela doza vakcine. Za vakcinisanje pacijenata na hemodijalizi daje se dvostruka doza za odredjeni uzrast.

Vakcinisane osobe treba revakcinisati svake pete godine dok traje opasnost od infekcije. Revakcinisanje se vrši davanjem jedne buster doze pomenute vakcine.

Seroprofilaksa – hepatitis B imunoglobulin *HBIG( neophodno je dati>

a) licima koja su na radnom mestu doživela akcident sa HbsAg pozitivnom krvlju (u toku 2 sata od akcidenta, a najkasnije za 24 sata) u količini od 12 I.J. na 1 kg telesne težine, odnosno prema uputstvu proizvodjača,

b) novorodjenoj deci od HbsAg pozitivnih majki (u toku dva sata od rodjenja) u količini od 250. I.J.

Istovremeno sa davanjem hepatitis B imunoglobulina obavezno treba sprovesti kompletnu vakcinaciju protiv hepatitisa B.

2. Imunizacija protiv trbušnog tifusa

Imunizacija protiv trbušnog tifusa vrši se vakcinisanjem i revakcinisanjem vakcinom protiv trbušnog tifusa.

Postojanje epidemioloških indikacija za obaveznu imunizaciju protiv trbušnog tifusa i vrstu vakcine utvrdjuje zavod za zaštitu zdravlja republike.

3. Imunizacija protiv besnila

Obavezna imunizacija protiv besnila vrši se intramuskularnim davanjem vakcine protiv besnila proizvedene na kulturi ćelija, sa 4 doze vakcine (najmanje zaštite 2,5 I.J. po dozi) i to: odmah po utvrdjivanju indikacije nultog dana sa 2 doze i 7.i 21.dana  sa po jednom dozom vakcine.

Obavezna imunizacija protiv besnila obuhvata svako lice izloženo infekciji virusom besnila i to:

a) lice koje je ugrizla ili na drugi način ozledila besna ili na bsnilo simnjiva divlja ili domaća životinja;

b) lice koje je ugrizao pas ili mačka nepoznatog vlasnika, koji se ne mogu držati pod desetodnevnom veterinarskom kontrolom;

c) lice koje je ugrizao pas ili mačka koji u toku 10 dana od dana ozlede lica pokažu znake besnila, uginu budu ubijeni ili odlutaju;

d) lice koje se moglo zaraziti virusom besnila preko sluzokože ili oštećene kože.

Odmah po utvrdjivanju indikacije, uz istovremeno davanje prve doze vakcine protiv besnila, obavezno se vrši seroprofilaksa protiv besnila davanjem ozlodjenom licu odgovarajuće doze humanog antirabičnog imunoglobulina (20 I.J.na 1 kg telesne težine).

Preekspozicionoj imunizaciji protiv besnila podležu lica koja su profesionalno ugrožena infekcijom virusom besnila, kao što su: laboratorijski radnici, veterinarski higijeničari, beterinari, lovočuvari i preparatori. Imunizacija se vrši davanjem tri doze vakcine i to: nultog, 7.i 21,dana. Imunitet se održava davanjem jedne doze vakcine svake tri godine.

Za vreme imunizacije protiv besnila lica se ne smeju imunizovati protiv drugih zaraznih bolesti, osim protiv tetanusa.

4. Imunizacija protiv tetanusa

Imunizacija protiv tetanusa obavezna je za sva povredjena lica koja nisu imunizovana protiv tetanusa i za koja nema dokaza da su imunizovana, kao i ako je od poslednje imunizacije odnosno revakcinacije prošlo više od 10 godina.

Imunizacija se avrši davanjem odgovarajuće doze atenuisanog imunoglobulina u dozi od najmanje 250 I.J.ili atenuisanog seruma u dozi od najmanje 5000 I.J.a na drugom delu tela (ekstremiteta) otpočinjanjem aktivne imunizacije odgovarajućim antitetanusnim anatoksinskim vakcinama prema uzrastu.

IV OBAVEZNA IMUNIZACIJA PUTNIKA U MEDJUNARODNOM SAOBRAĆAJU

 PROTIV ŽUTE GROZNICE, KOLERE , DIFTERIJE I DRUGIH 

ZARAZNIH BOLESTI

a) Obaveznoj imunizaciji protiv žute groznice podležu lica koja putuju u zemlju u kojoj postoji bolest ili u zemlju koja zhteva imunizaciju protiv te bolesti, a vrši se davanjem jedne doze vakcine najkasnije 10 dana pre polaska na putovanje. Ponovna imunizacija se vrši posle 10 godina.

b) Obaveznoj imunizaciji protiv kolere podležu lica koja putuju u zemlju koja zahteva imunizaciju protiv te bolesti.

c) Obaveznoj imunizaciji protiv difterije podležu lica starija od 25 godina koja putuju u zemlju u kojoj postoji ta bolest u epidemijskom obliku. Za lica od 25-45 godina imunizacija se vrši davanjem jedne doz Di-Te-Al pro adulitis vakcine. Za lica starija od 45 godina imunizacija se vrši davanjem dve doze pomenute vakcine u razmaku od 1-3 meseca i davanjem treće doze 6-12 meseci nakon aplikovanja druge doze vakcine.

d) Putnici u medjunardnom saobraćaju imunizuju se i protiv drugih zraznih bolesti, ako putuju u zemlju koja zahteva imunizaciju.

KALENDAR OBAVEZNIH IMUNIZACIJA U REPUBLICI SRBIJI ZA 1997 GODINU

	DOBNE GRUPE
	V A K C I N E

	Na rodjenju
	BCG
	
	
	
	

	2 meseca
	
	Di-Te-Per
	Polio
	
	

	3.5 meseca
	
	Di-Te-Per
	Polio
	
	

	5 meseci
	
	Di-Te-Per
	Polio
	
	

	2.godina
	
	Di-Te-Per
	Polio
	MMR
	

	4.godina
	
	
	
	
	Pertussis

	7.godina
	
	Di-Te-Al
	Polio
	
	

	10.godina
	BCG
	
	
	
	

	12.godina
	
	
	
	MMR
	

	14.godina
	
	Di-Te-pro adulitis
	Polio
	
	

	18.godina
	
	Di-Al
	
	
	


V SPROVODJENJE PROGRAMA

Obavezna imunizacija protiv odredjenih zaraznih bolesti vrši se kontinuirano tokom cele 1997.godine. Imunizacija se sprovodi sve dok ne budu obuhvaćena sva lica koja podležu obaveznoj imunizaciji (100%), osim lica kod kojih postoje trajne medicinske kontraidikacije.

Obavezna imunizacija protiv zaraznih bolesti može se obavljati pojedinačnim davanjem jedne vakcine (mono) ili mešanih vakcina (kombinovana) ili istovremenim davanjem više vrsta vakcina (simultana imunizacija).

SAVEZNI MINISTAR

ZA RAD, ZDRAVSTVO I SOCIJALNU POLITIKU

Miroslav Ivanišević

UPUTSTVO ZA SPROVODJENJE OBAVEZNE IMUNIZACIJE PROTIV TUBERKULOZE U 1997.GODINI

Imunizacija protiv tuberkuloze vrši se vakcinisanjem i revakcinisanjem BCG vakcinom.

Vakcinisanjem se obuhvataju:

1. Deca u prvoj godini života.

Vakcinisanje dece rodjene u porodilištu vrši se prilikom otpuštanja iz porodilišta, a dece rodjene van porodlišta do navršenog drugog meseca života. Deca koja nisu vakcinisana u porodilištu, odnosno do navršenog drugog meseca života moraju se vakcinisati do kraja prve godine života. Vakcinisanje se obavlja bez prethodnog tuberkulinskog testiranja,davanjem 0.05 ml suspenzije BCG vakcine (polivina doze za odrasle).

2. Deca od navršenih godinu dana do navršenih 10 godina života, ako do tada nisu uspešno vakcinisana i to samo tuberkulin negativna i tuberkulin slabo pizitivna (infiltrat do 10mm).

3. Lica do navršene 25.godine života koja do tada nisu uspešno vakcinisana, a na tuberkulin reaguju negativno ili slabo pozitivno (infiltrat do 10mm), a koja počinju rad u zdravstvenoj  oragnizaciji koja se bavi dijagnostikom i lečenjem tuberkuloze ili u porodilištima i dečijim predškolskim ustanovama, kao i lica koja žive u zajedničkom domaćinstvu sa obolelim od tuberkuloze.

Revakcinisanjem se obuhvataju:

Deca koja su prethodno uspešno vakcinisana (prisutan BCG ožiljak 3 mm ili više). Revakcinisanje se sprovodi u 10.godini života, odnosno u četvrtom razredu osnovne škole i izvodi se direktno bez prethodnog tuberkulinskog testiranja. Decu koja su do 10.godine već revakcinisana po prethodno važećem pravilniku (imaju dva BCG ožiljka), ne treba ponovo revakcinisati.

Tehnika vakcinisanja se sastoji u ubrizgavanju jedne doze sveže rastvorene suspenzije suve BCG vakcine striktno intradermalno u predeo deltoidnog mišića i to na spoju srednje i gornje trećine i spoju spoljne i zadnje strane leve nadlaktice. Za decu staru do 12 meseci BCG vakcina se aplikuje u dozi od 0.05 ml, a za straiju u dozi 0.1 ml suspenzije.

Revakcinisanje se takodje obavlja u predelu deltoidnog mića leve nadlaktice, u odzi od 0.1 ml suspenzije BCG vakcine, an udaljenosti od najmanje dva santimetra od prethodnog vakcinalnog BCG ožiljka.

Koriste se isključivo brizgalice za jednokratnu upotrebu, po principu – jedno dete – jedna brizgalica – jedna igla.

Ako se ne upotrebi odmah posle rasvaranja BCG vakcinu treba čuvati u frižideru na +2 oC do +8oC (zaštićenu od svetlosti) najduže 8 sati. Po isteku tog vremena ostatak rastvorene BCG vakcine se mora baciti.

Dokaz da je vakcinisanje uspelo, predstavlja vakcinalni ožiljak veličine najmanje 3 mm. Kontrola vakcinalnog ožiljka vrši se u periodu od 3 do 6 meseci posle vakcinisanja. Deca koja nemaju vakcinalni ožiljak ili imaju ožiljak manji od 3 mm moraju se odmah ponovo vakcinisati.

Kontraindikacije za imunizaciju protiv tuberkuloze osim opštih su HIV infekcija i drugi poremećaji celularnog imuniteta.

Tuberkulinsko testiranje se sprovodi intradermalnim ubrizgavanjem 0.1 ml tuberkulinskog preparata PPD-t (“Torlak”-Beograd) sa 3 tuberkulinske jedinice, u prednju stranu leve podlaktice, na spoju srednje i gornje trećine u spoju volarne i lateralne strane. Ukoliko na levoj podlaktici postoji BCG ožiljak, tuberkulinski test raditi u isti predeo desne podlaktice.  Tuberkulinska reakcija se čita 72 do 96 sati (3-4 dana) posle injekcije. Negativnom tuberkulinskom reakcijom smatra se pojava inflitrata promera 5 mm i manje, slabo pozitivnom tuberkulinskom reakcijom smatra se pojava infiltrata od 6 mm do 10 mm.

Napomena priredjivača: 

- Svake godine u zadnjem kvartalu nadležno Ministarstvo donosi Kalendar vakcinacija i ist se objavljuje u Službenom listu Savezne Republike Jugoslavije.

